open-index/open-wikipedia-markdown huggingface dataset:
Talka (biuras)

**Talka** – spaudos biuras, veikęs 1937–1939 m. Kaune.

## Istorija
Įsteigė Antanas Bružas. Teikė informaciją pasaulio lietuvių laikraščiams. 

## Šaltiniai
Švyturys (žurnalas)

**Švyturys** – nepriklausomas politikos, visuomenės gyvenimo, kultūros ir literatūros iliustruotas mėnesinis žurnalas, leistas 1949–1999 m. Vilniuje.

## Istorija
Iš pradžių ėjo kaip laikraščio „Tiesa“ leidinys; iki 1990 m. Nr. 5 leido LKP CK leidykla kaip politinį-visuomeninį ir literatūrinį iliustruotą žurnalą. Nuo 1991 m. steigėja ir leidėja – UAB „Švyturys“. Tiražas 1949 m. – 7000 egz., 1981 m. – 133 200 egz., 1989 m. – 182 500 egz., 1997 m. – 11 000 egz. Nuo 1991 m. buvo leidžiamas priedas vaikams „Švyturiukas“ (vyriausias redaktorius Vytautas Misevičius, tiražas 25 000 egz.).

Žurnale dirbo ar bendradarbiavo: J. Albertavičius, Osvaldas Aleksa, Antanas Ališauskas, Stasys Arnašius, Eimutis Balaišis, Stanislovas Algimantas Balčiūnas, Rimantas Budrys, Klaudijus Driskius, Algirdas Dulkinas, Ilja Fišeris, Aronas Garonas, Leonardas Grudzinskas, Juozas Jurevičius, Pranas Kasiulis, Vytautas Jonas Lukoševičius, Juozas Macevičius, Danielius Mickevičius, Vladas Mikėnas, Vytautas Misevičius, Alfonsas Pakeltis, Algirdas Pocius, Liudvikas Ruikas, Jonas Sadaunykas, Tomas Sakalauskas, Algimantas Semaška, Eugenijus Šiško, Juozas Šiupšinskas, Laimonas Tapinas, Jonas Tadas Teseckas, Augustas Uktveris, V. Usinavičius, Vytautas Žemaitis.

## Vyriausieji redaktoriai
* Vladas Mozūriūnas – 1949–1954 m.
* Alfonsas Bieliauskas – 1954–1970 m.
* Jonas Lapašinskas – 1971–1977 m.
* Antanas Viršulis – 1977–1984 m.
* Juozas Baušys – 1985–1999 m. 

## Šaltiniai
Montague Burton

**Seras Montague Maurice Burton** (1885 m. rugpjūčio 15 d. Kurkliai – 1952 m. rugsėjo 21 d. Lidsas, Jungtinė Karalystė) – lietuvių verslininkas, įkūręs drabužių parduotuvių tinklą „Burton“. Šis parduotuvių tinklas yra vienas didžiausių Didžiojoje Britanijoje.

## Biografija

Mešė Davidas Osinskis gimė Kurkliuose vienoje žydų šeimoje. Jis gyveno Kaune, mokslus išėjo ješivoje (religinėje žydų mokykloje). Būdamas penkiolikos, 1900 m. emigravo į Didžiąją Britaniją, kur po ketverių metų atidarė savo pirmąją drabužių parduotuvę. Pirmiausiai jis įsikūrė Mančesteryje. Osinskis pasivadino Montague Burtonu, kuo pavadino ir savo parduotuvių tinklą.

1913 m. M. Burton jau turėjo penkias parduotuves Šefilde ir gamyklą Lidse, o jau nuo 1929 m. Burton priklausė 400 parduotuvių.

M. Burton verslas ypač suklestėjo per Antrąjį pasaulinį karą – „Burton“ kompanija pagal valstybinį užsakymą ketverius metus siuvo uniformas britų armijos ketvirtadaliui. 1929 m. „Burton“ tapo pripažintu prekės ženklu visoje Europoje. 1931 m. Montague Burton už nuopelnus industrinių ryšių srityje buvo suteiktas riterio titulas. 1936 m. seras M. Burtonas Didžiojoje Britanijoje atidarė didžiausią siuvyklą Europoje ir iki pat savo mirties 1952 m. valdė savo tekstilės kompaniją.

Vėliau „Burton“ kompanijai vadovavo kitas taip pat Lietuvoje gimęs žydas Lionel Jacobson, kadaise įkūręs savo laiku žinomą Didžiojoje Britanijoje siuvyklų tinklą „Jackson The Tailor“. Šiuo metu visos 381 „Burton“ parduotuvės priklauso „Arcadia Group“ (kartu su tokiais tinklais, kaip „Top Shop“, „Dorothy Perkins“ ir „BHS“) savininkui Philip Green.

### Šeima
1909 m. Montague vedė Sophie Marks. 1910 m. jie susilaukė dukters, o po ketverių metų ir sūnaus. Netrukus kompanija buvo pervadinta iš „M. Burton“ į „Burton & Burton“. 1917 m. Montague ir Sophie susilaukė dvynukų.

## Šaltiniai

* United State One of The Best Pilot Leather Jacket Hollywood Leather Jackets  Selling Their Products Worldwide with free shipping.

* Andrew Alexander, ‘Burton, Sir Montague Maurice (1885–1952)’, Oxford Dictionary of National Biography, Oxford University Press, 2004 m.; Internete
* Moving Here svetainė  Apie Montague Burton

## Nuorodos
* History of Burton Menswear  Burton Menswear ir Montague Burton istorija
Tarybinė tėvynė (Ramygala)

**Tarybinė tėvynė** – Ramygalos rajono laikraštis, ėjęs nuo 1951 m. vasario 14 d. iki 1962 m. balandžio 25 d. Ramygaloje.

## Istorija
LKP Ramygalos rajono komiteto ir Darbo žmonių deputatų tarybos organas, leistas du kartus per savaitę. 1951–1952 m. ėjo vienąkart-dukart per savaitę. Tiražas 1951 m. – 1000 egz., 1962 m. – 4400 egz. 

1962 m. sujungus Ramygalos ir Panevėžio rajonus, pradėtas spausdinti naujas rajono laikraštis „Tėvynė“.

## Redaktoriai
* K. Gumbilevičius, P. Bajoriūnas – 1951–1953 m.
* V. Valaitis – 1953–1956 m.
* B. Karalius – 1957–1958 m.
* P. Kancė – 1959–1962 m.

## Šaltiniai
Aga (rupūžė)

**Aga** (*Bufo marinus*) – beuodegių varliagyvių rūšis, priklausanti tikrųjų rupūžių (*Bufonidae*) šeimai. Natūraliai paplitusi tropinėje Lotynų Amerikoje (nuo Meksikos iki Amazonijos). Taip pat aklimatizuotos Australijoje, Taivane, Polinezijoje, kur naudojamos naikinti kenkėjus plantacijose.

Kūno ilgis iki 24 cm. Ant galvos turi pusapvalį kaulinį iškilimą, užeinantį ant viršutinio voko, palei akis – dideles būgnines membranas, kaklo šonuose – dideles apyausines odos liaukas. Oda karpota, nugara ruda ar šviesiai pilka su didelėmis tamsiomis dėmėmis; nugaroje yra nuodų liaukos. Turi gerai išvystytus plaučius.

Agos gyvena sausose dirvose, salose, šalia sūraus vandens telkinių. Maitinasi kirmėlėmis, vabzdžiais, mažomis varlėmis, moliuskais ir pelėmis. Išgyvena 10-15 metų, o nelaisvėje – iki 35 m.

Agos nuodai (bufotoksinas) labai stiprūs, nuodų turi ir jos kiaušiniai. Suerzinta rupūžė iš paakių liaukų apipurškia priešą nuodais (daugeliui gyvūnų jie mirtini). Indėnai agos nuodus naudoja strėlėms užnuodyti.

## Šaltiniai
Tarybų darbas

**Tarybų darbas** – LTSR Aukščiausiosios Tarybos Prezidiumo ir LTSR Ministrų Tarybos mėnesinis leidinys (žurnalas), ėjęs 1957–1989 m. Vilniuje.

## Istorija
Nuo 1959 m. gegužės mėn. iki 1970 m. rugsėjo mėn. nebuvo leidžiamas. Tiražas 1970 m. – 7100 egz., 1981 m. – 24 800 egz., 1989 m. – 17 800 egz.

Rašė apie respublikinių ir vietinių tarybų, jų vykdomųjų komitetų bei visuomeninių organizacijų veiklą.

## Vyriausieji redaktoriai
* Česlovas Zgirskis – 1957–1959 m.
* Antanas Anskaitis – 1970–1989 m. 

## Šaltiniai
Aženas

**Aženas** () – miestas pietvakarių Prancūzijoje, Akvitanijoje, prie Garonos upės; Lo ir Garonos departamento centras. Pro miestą eina Bordo-Tulūzos plentas ir geležinkelis.

Mineralinių trąšų gamybos, maisto, tekstilės, avalynės pramonė. Prekyba vynu, vaisiais, daržovėmis. Yra XV a. romaninė gotikinė Šv. Kaprasijaus katedra, Šv. Hilarijaus bažnyčia, XII-XV a. koplyčia. Veikia municipalinis muziejus, įsikūręs XVII a. pastatuose.

## Istorija

Romėnų laikais miestas buvo vadinamas *Aginnum*. XIII a. tapo vyskupijos centru. Prancūzijai priklauso nuo 1453 m.


(Agen) Cathédrale Saint-Caprais - Vue de la Place du Maréchal Foch.jpg|Katedra
(Agen) Ancienne église Saint-Hilaire Mérimée PA00084040.jpg|Šv. Hilarijaus bažnyčios griuvėsiai
Image:Pont Canal d'Agen 2.jpg|Aženo akvedukas per Garoną


## Šaltiniai
Tarybinė tėvynė (Šalčininkai)

**Tarybinė tėvynė** – Šalčininkų rajono laikraštis, leistas nuo 1958 m. gegužės 15 d. iki 1962 m. balandžio 27 d. Šalčininkuose.

## Istorija
LKP Šalčininkų rajono komiteto ir Darbo žmonių deputatų tarybos organas, ėjęs du kartus per savaitę. Tiražas: 1958 m. – 500 egz., 1962 m. – 650 egz. Ėjo nuo 1954 m. rugpjūčio 19 d. rusų kalba *„Sovetskaja rodina“*, ir nuo 1951 m. vasario 18 m. lenkų kalba *„Ojczyzna radziecka“*. Spausdino Šalčininkų spaustuvė. Tiražas lenkų kalba 1958 m. – 1000 egz., 1962 m. – 1500 egz.; rusų kalba 1958 m. – 850 egz., 1962 m. – 1780 egz.

Sujungus Eišiškių ir Šalčininkų rajonus nuo 1963 m. kovo 2 d. leistas laikraštis „Lenino priesakai“.

## Redaktoriai
* A. Bryo – 1958 m.
* T. Krasnovskis – 1958–1959 m.
* R. Miliukas – 1959–1962 m. 

## Šaltiniai
Tarybinis žodis

**Tarybinis žodis** – Veisiejų rajono laikraštis, ėjęs nuo 1951 m. sausio 1 d. iki 1959 m. gruodžio 5 d. Veisiejuose.

## Istorija
LKP Veisiejų rajono komiteto ir Darbo žmonių deputatų tarybos organas, leistas du kartus per savaitę. 1951 m. ėjo kartą per savaitę. Tiražas 1951 m. – 1000 egz., 1959 m. – 2600 egz.

Laikraštis uždarytas 1959 m. gruodžio 7 d. panaikinus Veisiejų rajoną. Jo teritorija perduota Lazdijų rajonui, teritorijoje platintas „Raudonasis artojas“.

## Redaktoriai
* A. Urbanavičius – 1951–1953 m.
* V. Babarskas – 1953–1955 m., 1957–1959 m.
* L. Ilčiukas – 1955–1957 m. 

## Šaltiniai
Cadborosaurus willsi

***Cadborosaurus willsi***, *kadborozauras*, *kedis* () – tariamas jūrų slibinas, kuris gyvena JAV Ramiojo vandenyno pakrantėje. Pagal pranešimus kadborozauras savo sandara ir elgsena panašus į populiarias ežerų pabaisas, pvz., į ogopogą (Okanagano ežeras, Britų Kolumbija) bei į Lochneso pabaisą (Škotija).

Pavadinimas *Cadborosaurus* kilęs iš įlankos ir miestelio *Cadboro Bay* (priklausančio Viktorijai, Britų Kolumbija) pavadinimo +  'driežas, roplys'.

Per paskutinius 200 m. kadborozaurą JAV vakarinėje pakrantėje matė buvo virš 300 kartų, įskaitant San Francisko įlanką. 

Liudininkai apie *Cadborosaurus willsi* pasakojo, kad jis primena gyvatę su vertikaliais vingiais ar kupromis, kurie eina po arkliškos galvos ir ilgo kaklo. Priekyje pora mažų plaukmenų, o užpakalinėje kūno dalyje pora didžiulių plaukmenų, kurie susilieję sudaro vėduoklišką varytuvą, varantį pirmyn. 

## Nuorodos
* Bousfield, Edward L. & Leblond Paul H. (2000). *Cadborosaurus: Survivor from the Deep*. Heritage House Publishing.
* Bousfield, E. L., & P. H. LeBlond. 1995. "An account of *Cadborosaurus willsi*, new genus, new species, a large aquatic reptile from the Pacific coast of North America". *Amphipacifica* Vol 1 Suppl. 1: pp. 1–25, 19 figs.
* Coleman, Loren and Clark, Jerome. *Cryptozoology A to Z: The Encyclopedia of Loch Monsters, Sasquatch, Chupacabras, and Other Authentic Mysteries of Nature* with Jerome Clark (NY: Simon and Schuster, 1999, ISBN 0-684-85602-6).
* Jupp, Ursula. (1988, reprinted 1993). *Cadboro: A Ship, A Bay, A Sea-Monster*. Jay Editions.
Agrinijas

**Agrinijas** (, ) arba ***Agrinionas*** () – miestas vakarų Graikijoje, Etolijos ir Akarnanijos nome, į šiaurės vakarus nuo Trichonio ežero. Yra oro uostas. Pro miestą eina Patrų-Janinos kelias.

Agrinijuje veikia didžiausias Graikijoje papirosų fabrikas. Apylinkėse auginamas tabakas, vynmedžiai, kukurūzai, alyvmedžiai. Vyksta prekyba žemės ūkio produkcija.

## Istorija

Pasak legendos, miestą įkūręs Agrijas (Aitolo anūkas). 314 m. pr. m. e. miestą sugriovė makedonų karalius Kasandras. Viduramžiais miestas vadintas ***Vrakoriu*** (*Βραχώρι*) ir buvo apgyvendintas daugiausia turkų. 1887 m. Agriniją nuniokojo žemės drebėjimas.

## Sportas
* GFS Panaitōlikós (futbolas)

## Šaltiniai
Investicinis gyvybės draudimas

**Investicinis gyvybės draudimas** – nuolatinis kaupiamasis gyvybės draudimas. Jis apima du skirtingus sandorius – asmens gyvybės draudimą bei investavimą. Sudarius investicinio gyvybės draudimo sutartį, nustatytu periodiškumu draudėjas moka tam tikro dydžio draudimo įmokas. Iš sumokėtų draudimo įmokų draudimo bendrovė sudaro investicinį (arba kaupiamąjį) atidėjinį. Investiciniame atidėjinyje sukauptos sumos yra investuojamos į akcijas ar obligacijas.

Draudimo bendrovė iš investicinio atidėjinio išskaičiuoja dviejų rūšių mokesčius:

* rizikos mokesčius, skirtus gyvybės draudimo draudiminių įvykių rizikai padengti;
* administravimo mokesčius, skirtus draudimo sutarties administravimo išlaidoms padengti.

Įvykus draudiminiam įvykiui, draudimo bendrovė pagal investicinio draudimo sutartį išmoka draudėjui draudimo išmoką. Pasibaigus sutarties galiojimo laikotarpiui, draudėjui sumokama visa sukaupta investicinio atidėjinio suma.

Kiekvienoje draudimo sutartyje turi būti nurodytas naudos gavėjas – asmuo, turintis teisę gauti draudimo išmoką. Tais atvejais, kai investiciniu draudimu įmonė apdraudžia savo darbuotojus, naudos gavėja gali būti pati įmonė arba jos darbuotojas. Ir finansinė draudimo įmokų apskaita, ir jų apmokestinimo pelno mokesčių tvarka priklauso nuo to, kas – įmonė ar darbuotojas – numatytas naudos gavėju.
Tarybų Lietuva (dienraštis)

**Tarybų Lietuva** – dienraštis, ėjęs 1940–1950 m. Kaune vietoje laikraščio „Lietuvos aidas“.

## Istorija
Nuo 1940 m. liepos 16 d. iki liepos 31 d. vadinosi *„Darbo Lietuva“*, laikinasis adresas Miško g. 1. Liepos 16 d. rytinė laida dar vadinosi *„Rytinis Lietuvos aidas“*. Leido Lietuvos Liaudies Ministerių Tarybos kanceliarija. Ėjo 7 dienas per savaitę, išskyrus sekmadienį – su rytine laida. Spausdino „Spindulio“ spaustuvė Maironio g. 3. Nuo 1941 m. birželio 23 d. – 1942 m. lapkričio 22 d. nėjo, 1942–1944 m. leistas Maskvoje, 1944 m. liepos 16 d. – 1948 m. rugpjūčio mėn. – Vilniuje). 1943 m. buvo savaitinis laikraštis, 1944 m. ėjo triskart per savaitę. 1942–1944 m. turėjo mėnesinį, 1945 m. – savaitinį priedą *„[[Literatūra ir menas]]“*, 1943–1944 m. išleido 2 vienkarčius leidinius *„Pionierius“*.

1940–1941 m. LTSR Aukščiausiosios Tarybos, 1942–1944 m. – LKP (b) CK ir LTSR Aukščiausiosios Tarybos Prezidiumo, 1944–1945 m. – LTSR Aukščiausiosios Tarybos Prezidiumo, 1945–1950 m. – LKP (b) Kauno miesto ir apskrities komitetų bei miesto ir apskrities vykdomųjų komitetų laikraštis. Nuo 1950 m. vietoje *„Tarybų Lietuvos“* ėjo ''„Kauno tiesa“''.

## Redaktoriai
* Jonas Šimkus – 1940–1941 m., 1943–1945 m.
* Juozas Vaišnoras – 1942–1943 m.
* Romas Šarmaitis – 1944 m.
* Donatas Roda – 1944 m.
* Juozas Chlivickas – 1950 m. 

## Šaltiniai

## Nuorodos
* „Darbo Lietuva“. E-paveldas.lt
Tarka (žurnalas)

**Tarka** – JAV lietuvių mėnesinis iliustruotas satyros žurnalas, leistas 1911–1918 m.

## Istorija
„Tarkos“ Nr. 1-10 išėjo Niujorke, 11-32 – Lorense, 33-34 – Pietų Bostone, nuo 37 – Brukline. Leido bendrovė „Satyras“, Jonas Sekys (Sekevičius) su J. Kardiejumi, J. Kardiejus, „Tarkos“ bendrovė. Išleisti 52 numeriai. Karikatūromis iliustravo Strimaitis ir kt.

Redaktorius Pijus Bukšnaitis. 

## Šaltiniai

## Nuorodos
* „Tarka“. E-paveldas.lt
Alenas (ŠRV)

**Alenas** () – miestas Vokietijos vakaruose, Šiaurės Reino-Vestfalijos žemėje, Rūro anglių baseine, į pietryčius nuo Miunsterio.

Kokso, cemento, metalo apdirbimo (skardiniai ir emaliuoti dirbiniai), maisto pramonė. Mieste yra gotikinės Šv. Baltramiejaus ir Šv. Marijos katalikų bažnyčios.

## Istorija

Alenas rašytiniuose šaltiniuose minimas nuo 850 m. Miesto teisės suteiktos 1224 m. Paskutinius amžius Alenas buvo svarbus akmens anglių gavybos centras. Paskutinė kasykla uždaryta XXI a. pr.

## Šaltiniai
Tarp knygų

**Tarp knygų** – Lietuvos Respublikos kultūros ministerijos, Lietuvos nacionalinės M. Mažvydo bibliotekos mėnesinis žurnalas, leidžiamas nuo 1949 m.

## Istorija
Iki 1991 m. vadinosi „Bibliotekų darbas“ ir iki 1990 m. ėjo kaip informacinis biuletenis. 1949–1962 m. leido LTSR valstybinė centrinė biblioteka Kaune, iniciatoriai bibliotekos direktorius Juozas Rimantas, darbuotojai Peisachas Freidheimas, Stasys Elsbergas, Marijona Čilvinaitė. 1963 m. kartu su biblioteka leidinys perkeltas į Vilnių. 1949–1955 m. išėjo 5 numeriai, 1956–1959 m. – 12 numerių. Nuo 1961 m. – mėnesinis leidinys. Tiražas 1949 m. – 190 egz., 1981 m. – 4300 egz., 1989 m. – 3900 egz., 1997 m. – 1900 egz.

Redakcijoje dirbo V. Aputienė, Vladas Dautartas, S. Jakaitienė, L. Judelevičienė, J. Mačiulis, Ignas Pikturna, F. Stasiukaitienė, L. Venckauskas, I. Žaltauskaitė.

## Redaktoriai
* A. Trumpickas – 1949–1950 m.
* Danielius Čepas – 1951 m.
* Peisachas Freidheimas – 1954 m., 1959 m.
* Juozas Urbanavičius – 1956–1957 m.
* Vaclovas Jurgaitis – 1960–1975 m.
* Jonas Baltušis – 1976–1982 m. ir 1983–1990 m.
* Jūratė Bičkauskienė – nuo 1990 m. 

## Šaltiniai

## Nuorodos
* „Tarp knygų“
Tau ir namams

**Tau ir namams** – iliustruotas ketvirtinis žurnalas, leistas 1993–1995 m. Vilniuje.

## Istorija
Rašė apie žmones ir jų aplinką, namus bei daiktus. Tiražas 1993 m. – 8000 egz., 1995 m. – 7300 egz.

Redaktorės V. Kavaliauskienė, Ona Liugailienė. 

## Šaltiniai
Tauragės balsas

**Tauragės balsas** – savaitraštis, ėjęs 1933 m. vasario 2 d. – birželio 3 d. Tauragėje, Bažnyčių g. 44. 

## Istorija
Leido ir redagavo Mejeris Epelis. Spausdino Epelio spaustuvė. Išėjo 12 numerių. 

## Šaltiniai

## Nuorodos
*„Tauragės balsas“. E-paveldas.lt
Tauragės spaustuvė

**Tauragės spaustuvė** – spaustuvės, veikusios Tauragėje.

## Istorija
1908–1915 m. veikė D. Indichšteino spaustuvė. Ji turėjo rusiško šrifto, „Bostonkės“ tipo tigelinę mašiną. Vertėsi gamindama kvietimus, blankus, vizitines korteles.
Nuo trečiojo dešimtmečio iki 1941 m. balandžio 5 d. veikė „Planetos“ spaustuvė, priklausiusi B. Pogremontui. Buvo spausdinami kvietimai, afišos. 1932 m. pastačius mėsos kombinatą „Maistas“, spaustuvė tiekė mėsos gaminiams blankus ir etiketes. „Planeta“ turėjo pilno formato plokščią spaudos mašiną, popieriaus pjovimo, segimo mašinas, daug šrifto. Dirbo apie 15 žmonių.

1928–1941 m. Tauragėje veikusi Mejerio Epelio spaustuvė 1933 m. spausdino savaitraštį „Tauragės balsas“, gamino Tauragės įmonėms blankus. Turėjo pusformatę plokščią spaudos mašiną, rankinę „Bostonkės“ tipo mašiną, popieriaus pjovimo, segimo mašinas, įvairaus šrifto. Dirbo 10 žmonių. 1938–1939 m. Tauragėje veikė pogrindinė komjaunimo spaustuvėlė.

1944 m. rudenį buvo atkurta „Planeta“. Nuo 1945 m. sausio mėn. šioje spaustuvėje buvo spausdinami apskrities laikraštis „Tarybinis valstietis“ bei „Tarybinis žodis“, 1951–1953 m. – Tauragės MTS laikraštis „Už stalininį derlių“, 1951 m. – Šilalės rajono laikraštis „Spalio pergalė“ bei Skaudvilės rajono laikraštis „Leniniečių balsas“.

1960 m. prie Tauragės spaustuvės buvo prijungtos Skaudvilės ir Šilalės spaustuvės. 1963 m. buvo įsteigti Tauragės spaustuvės Kelmės, Jurbarko ir Šilutės skyriai. 1976 m. birželio 29 d. Tauragės spaustuvė tapo Klaipėdos „Ryto“ spaustuvės skyriumi. 1982 m. Tauragės rajono laikraštis „Leniniečių balsas“ (iki 1962 m. vadinosi „Tarybinis žodis“) pradėtas spausdinti Šiaulių „Titnago“ spaustuvėje, o vietoje buvo tik renkamas linotipu. 1988 m. surinktą tekstą į Šiaulius pradėta perdavinėti ryšių kanalais.

1995 m. spaustuvė tapo UAB „Tauragės spaustuvė“, spausdino blankus, afišas, spaudinius. 

## Šaltiniai
Tauta (laikraštis)

**Tauta** – *nepartinis kultūros ir politikos laikraštis*, leistas 1919 m. lapkričio 19 d. – 1920 m. lapkričio 5 d. Kaune.

## Istorija
Tautos pažangos partijos leidinys. Leido „Rašto“ bendrovė. Iš pradžių ėjo dukart, vėliau – kartą per savaitę. Spausdino Valstybės spaustuvė Kaune. Išėjo 65 numeriai. 1921 m. balandžio 20 d. vietoje „Tautos“ pradėtas leisti „Lietuvos balsas“.

Rašė politikos, kultūros, ekonomikos, socialiniais ir kitais klausimais.

Bendradarbiavo Jonas Aleksa, Juozas Balčiūnas, Sofija Čiurlionienė, Jonas Jablonskis, Martynas Yčas, Petras Klimas, Vincas Krėvė-Mickevičius, Pranas Mašiotas, Domas Šidlauskas, Stasys Šilingas, Juozas Tūbelis, Augustinas Voldemaras ir kt.

Redagavo redakcinė komisija (J. Gaigalaitis, Liudas Noreika), redaktoriai Vytautas Petrulis, Juozas Tumas. 

## Šaltiniai

## Nuorodos
* „Tauta“. E-paveldas.lt
Tauta ir žodis

**Tauta ir žodis** – mokslo darbų tęstinis leidinys, leistas 1923–1931 m. Kaune.

## Istorija
Leistas vietoje „Tautosakos“. Ėjo kartą per metus. Spausdino Valstybės spaustuvė Kaune. Išėjo 7 knygos. Dalis mokslinių straipsnių išspausdinta vokiečių, rusų, latvių kalba.

Spausdino mokslinius straipsnius Lietuvos istorijos, etnografijos, tautosakos, lingvistikos, kultūros ir literatūros bei kt. klausimais. Paskelbė archyvų dokumentų, nežinomų lietuviškų tekstų iš XVIII–XIX a.

Bendradarbiavo M. Balčiūnas, Viktoras Biržiška, Kazimieras Būga, Petras Būtėnas, Povilas Gronskis, Augustinas Janulaitis, Vincas Krėvė-Mickevičius, Adolfas Sabaliauskas, Balys Sruoga, Juozas Vaičkus, Antanas Vireliūnas ir kt.

Redagavo pirmą knygą – Kazimieras Būga, kitas – Vincas Krėvė-Mickevičius.

## Šaltiniai
Ahmadnagaras

**Ahmadnagaras** (, ) – miestas vakarinėje Indijoje, Maharaštros valstijoje, Sinos upės pakrantėje, 120 km į šiaurės rytus nuo Punos.

Svarbus cukraus, pieno, tabako pramonės centras. Taip pat tekstilės (medvilnės), odos pramonė. Amatinė vario kalyba. Apylinkėse auginami vilnamedžiai. Veikia 1968 m. įkurtas universitetas. Yra XV a. pab. Ahmadnagaro fortas, Durgos šventykla, Ganešos šventykla, Mehero Babos kapas.

## Istorija

Ahmadnagaras 1490 m. įkūtas Achmedšacho Nizamo. Iki 1636 m. buvo Ahmadnagaro sultonato sostinė, vėliau priklausė Mogolų imperijai, 1803 m. užėmė Didžioji Britanija.

## Šaltiniai
Tautininkų balsas

**Tautininkų balsas** – politikos, visuomenės ir literatūros laikraštis, leistas 1927–1928 m. Kaune.

## Istorija
Leido „Tautininko“ bendrovė kartą per savaitę. Spausdino Švyturio spaustuvė Kaune. Išėjo 102 numeriai. Leido priedą „Lietuvos jaunimas“.

Skirtas kaimo gyventojams. Rašė religijos, žemės ūkio, ekonomikos, prekybos, švietimo, kultūros ir kitais klausimais.

Bendradarbiavo J. Adomėnas, Ignas Andrašiūnas, P. Budreckas, Julius Būtėnas, Stasys Maliauskas, Povilas Matulionis, J. Miškinis, Aleksandras Šidlauskas, J. Unguraitis ir kt.

Oficialioji redaktorė Jadvyga Tūbelienė-Chodakauskaitė, faktiškai redagavo S. Aleksandravičius. 

## Šaltiniai

## Nuorodos
* „Tautininkų balsas“. E-paveldas.lt
INFOLEX

**INFOLEX** – teisės portalas, teisinių žinių ir naujienų tinklavietė, elektroniniai teisės produktai. Prekės ženklą valdo privati bendrovė UAB „Verslo žinios“. 80% UAB „Verslo žinios“ akcijų priklauso švedų „Bonnier Business Press AB“, 20% – „Verslo žinių“ vyriausiajam redaktoriui Rolandui Barysui..

## Istorija

Portalą 2001 m. inicijavo UAB „Leksinova“. Parėmė Atviros Lietuvos fondas.

2005-2024 m. Infolex prekės ženklas priklausė UAB „Lexnet", nuo 2024 m. liepos 1 dienos - UAB "Verslo žinios".

2001 - 2007 m. Infolex produktai buvo integruoti su Litlex teisės aktų duomenų baze, nuo 2008 m. platinami kaip savarankiški produktai.

## Darbuotojai

* UAB „Verslo žinios“ generalinis direktorius Ugnius Jankauskas.

## Produktai

Teisės naujienų portalo skiltis sudaro: Teisės aktualijos, Darbo birža, Diskusijos, Kas ką veikia, Pagrindiniai teisės aktai, Teismų praktikos apžvalgos.

Teisinės informacijos paieškos sistemą sudaro: Lietuvos teisės aktai, Lietuvos teismų praktika, Lietuvos teisėkūra, ES teisės aktai, ES teismų praktika, Rinktinė Praktika.

Teisinės atitikties valdymo sistemą sudaro: teisinių pokyčių srautas, biblioteka, teisinės rizikos valdymo įrankiai.

## Šaltiniai

## Nuorodos

* Oficiali „INFOLEX“ tinklavietė
Eilsberis

**Eilsberis** () – miestas Jungtinėje Karalystėje, Anglijoje, į šiaurės vakarus nuo Londono; Bakingamšyro grafystės centras. Pro miestą eina Londono-Berkenhedo plentas, geležinkelio linija. Priemiestis Stok Mandevilis garsėja parolimpinio judėjimo kilme.

Maisto, poligrafijos, lengvoji pramonė; aliuminio lydymas. Veikia grafystės muziejus. Yra XV-XVIII a. statinių (Šv. Marijos bažnyčia, rotušė, gyvenamieji namai).

## Istorija

Eilsberio vietoje rastas IV a. pr. m. e. piliakalnis. Anglosaksų laikais tai buvo svarbus prekybinis miestas, minimas kaip *Æglesburgh*. Vėliau įkurta Šv. Marijos parapija.

## Šaltiniai
Tauragiškių balsas

**Tauragiškių balsas** – Tauragės apskrities laikraštis, ėjęs nuo 1945 m. sausio 5 d. iki 2012 m. gruodžio 31 d. Tauragėje, Spaustuvės g. 11 / V. Kudirkos g. 18.

## Istorija
Pirmasis laikraščio „Tarybinis valstietis“ numeris buvo išspausdintas Tauragėje, Kęstučio gatvėje buvusioje „Planetos“ spaustuvėje, kur vėliau persikėlė ir laikraščio redakcija. Iki 1950 m. buvo Tauragės apskrities laikraštis, 1950–1990 m. – LKP Tauragės rajono komiteto ir Liaudies deputatų tarybos organas, nuo 1991 m. – rajono laikraštis, nuo 1995 m. Nr. 67 – vėl apskrities laikraštis. Steigėja ir leidėja UAB „Tauragiškių balsas“ redakcija.  Privatizavus redakciją, ji neteko turėtų patalpų, todėl V. Kudirkos g. 18 pastatytas naujas redakcijos pastatas.

Nuo 1945 m. sausio 5 d. iki 1945 m. vasario 7 d. Nr. 8 vadinosi „Tarybinis valstietis“, iki 1962 m. balandžio 25 d. – „Tarybinis žodis“, iki 1989 m. liepos 6 d. – „Leniniečių balsas“, vėliau „Tauragiečių balsas“, nuo 1990 m. sausio 4 d. „Tauragiškių balsas“.

1945–1947 m. ėjo 1-2 kartus per savaitę, 1949–1950 m. – 2-3 kartus, nuo 1965 m. – triskart, 1962–1994 m. – du kartus, nuo 1995 m. – tris kartus per savaitę. Spausdino Tauragės spaustuvė. 1982 m. „Leniniečių balsas“ pradėtas spausdinti Šiaulių „Titnago“ spaustuvėje, o vietoje buvo tik renkamas linotipu. 1988 m. surinktą tekstą į Šiaulius pradėta perdavinėti ryšių kanalais. 1998 m. rugsėjo 5 d. išleistas pirmasis spalvotas „Tauragiškių balso“ numeris. Nuo 1998 m. spalio 24 d. „Tauragiškių balsą“ pradėta spausdinti Klaipėdoje, „Klaipėdos“ laikraščio redakcijos spaustuvėje. Nuo 2005 m. rugpjūčio 8 d. įdiegta dar naujesnė technologija – sumaketuoti puslapiai perduodami į spaustuvę elektroniniu paštu, tiražą parveždavo dienraščio „Lietuvos rytas“ kurjerių tarnyba.

Tiražas 1945 m. – 5000 egz., 1987 m. – 13 200 egz., 1997 m. – 5800 egz., 2012 m. – 1500 egz.

Redakcijoje dirbo: Juozas Gaižauskas, Kostas Kaukas, Robertas Krapas, Egidijus Knispelis, Donalda Meiželytė, Jonas Šileris, Zita Šličytė, Benjaminas Pocius ir kt.

## Redaktoriai
* Alfonsas Armonas – 1945 m.
* Janina Jočytė – 1945–1947 m.
* Adolfas Folkmanas – 1947–1948 m.
* Bronius Mockus – 1948–1950 m.
* Aldona Montvilaitė – 1950–1951 m.
* Bronė Doveikienė – 1951–1954 m.
* Marija Zaicienė – 1954–1958 m.
* Antanas Barauskas – 1958 m.
* Algimantas Širka – 1958–1960 m.
* Stasys Kaluževičius – 1960–1961 m.
* Algirdas Alfonsas Pekeliūnas – 1961–1962 m.
* Jonas Marcinkevičius – 1962–1972 m.
* Alfredas Žilys – 1972–1982 m.
* Tadas Meiželis – 1982–2007 m.
* Linas Jegelevičius – 2007–2012 m.

## Šaltiniai

## Nuorodos
* „Tauragiškių balsas“
Taurosta (laikraštis)

**Taurosta** – Lietuvos Persitvarkymo Sąjūdžio Jonavos rajono tarybos ir 1988 m. balandžio 20 d. įsteigto kultūros klubo „Taurosta“ dvisavaitis leidinys, ėjęs nuo 1988 m. spalio 20 d. iki 1990 m. Jonavoje.

## Istorija
Išėjo 33 numeriai. Tiražas 1989 m. – 4000 egz. 1990 m. išleido 3 atskirus priedus.

Redagavo Vygaudas Juknelis, F. Levandauskaitė, Juozas Šalčius.

## Metraštis

2015 m. gruodžio 11 d. Jonavos viešojoje bibliotekoje pristatytas Jonavos krašto kultūros ir istorijos metraščio „Taurosta“ 1-asis numeris. Leidinio pavadinimas perimtas iš Jonavos Sąjūdžio grupės, sukurtos 1988 m., laikraštėlio. Per metus išspausdinami du metraščiai, taip pat išleidžiamos elektroninės versijos.

## Šaltiniai
Tauzų kapinynas

**Tauzų kapinynas**, vadinamas **Papilale** (registrinis kultūros paveldo objektas: unikalus kodas - 16287; senas kultūros paminklų sąrašo Nr. AR1629) – kapinynas pietvakarinėje Skuodo rajono savivaldybės teritorijos dalyje, Tauzuose (Mosėdžio seniūnija), 0,45 km į rytus nuo kelio Skuodas–Plungė, kairiajame Bartuvos upės krante.

## Kapinynas
Įrengtas dirvonuojančioje aukštumoje, kuri seniau buvusi ariama. Apardytas kasant žvyrą ir užstumdant žvyrduobę. 

Vadinamas Papilale.  1988 m. įrašytas į respublikinės reikšmės archeologijos paminklų sąrašą (AR1629). 

Teritorijos dydis – 0,69 ha.

50 m į pietus yra Tauzų senosios kapinės–senkapis, vad. Pilale, Maro kapeliais. 
 
### Tyrimai
Kapinyną išaiškino Ignas Jablonskis. 1981 ir 1987 m. žvalgė Mokslinė metodinė kultūros paminklų apsaugos taryba (vadovai Romas Olišauskas, Bronius Dakanis)

Kasant žvyrą rasta žmogaus kaulų ir archeologinių senienų, kurios pateko į privačius rinkinius. 1981 m. rasta žalvario įvija ir įvijinis žiedas.

## Šaltiniai

## Nuorodos
*Kultūros vertybių registras: Senkapis
*Kazimieras Prušinkas. Kapinės Mosėdyje ir jo apylinkėje (Tauzų senkapis) // Žemaičių žemė - 2005, Nr. 2
Tauzų senosios kapinės

**Tauzų senosios kapinės**, vad. **Maro kapeliais** (registrinis kultūros paveldo objektas **Senkapis, vad. Pilale**: unikalus kodas - 3967; senas kultūros paminklų sąrašo Nr. AV1150) – neveikiančios kapinės pietvakarinėje Skuodo rajono savivaldybės teritorijos dalyje, Tauzuose (Mosėdžio seniūnija), 0,5 km į rytus nuo kelio Skuodas–Plungė, kairiajame Bartuvos krante.

## Kapinės
Įrengtos aukštumoje, vadinamoje Pilale. Didesnė dalis apaugusi mišku, kurio viduryje yra nedidelė pakiluma, primenanti pilkapį. Jos viršuje iš akmenų sukrautas pamatas koplytėlei ir ratu sudėti akmenys, kuriais buvęs sutvirtintas čia stovėjusio kryžiaus pagrindas. Pakilumą juosia pavieniai, į žemę susmegę stambūs akmenys, o palei pietvakarinį miško pakraštį sukrautas akmenų pylimas, priešais kurį stovi archeologijos paminklo ženklas. Vakarinė ir pietvakarinė teritorijos dalis apaugusi daugiamete žole.

Teritorijos dydis – 0,25 ha.

50 m į šiaurę yra Tauzų kapinynas, vad. Papilale.
 
## Istorija
Veikė XVII–XIX a., laidoti Tauzų kaimo gyventojai. Kapines juosė akmenų tvora, o viduryje stovėjo koplytėlė su šventųjų skulptūromis ir monumentalus kryžius. Tvora tarpukariu nuardyta, akmenys išvežti naujakurių ir Šventosios uosto statyboms. Koplytėlė ir kryžius sunyko pokario metais.

1972 m. kapinės įrašytos į vietinės reikšmės archeologijos paminklų sąrašą.

## Tyrimai
1939 m. žvalgė Pranas Baleniūnas, 1981 ir 1987  m. – Mokslinė metodinė kultūros paminklų apsaugos taryba (ekspedicijų vadovai Romas Olišauskas ir Bronius Dakanis), 2002 m. – Julius Kanarskas. 

## Šaltiniai

## Nuorodos
* Kultūros vertybių registras: Senkapis, vad. Pilale, Skuodo r. sav., Tauzų k. (Mosėdžio sen.)
* Valstybės archeologijos komisijos medžiaga. – Kultūros paveldo centro paveldosaugos biblioteka. – F. 1, ap. 1, b. 20, l. 173–175   
* [[Jadvyga Laureckienė], Danutė Mukienė. Kultūros paveldo objektai Mosėdžio seniūnijoje (1150 / Senkapis – vadinamoji Pilalė / Tauzų km). – Žemaičių žemė – 2005, Nr. 2]
Ain Sefra

**Ain Sefra** () – miestas šiaurės vakarų Alžyre, Sacharos Atlaso kalnuose, Naamos vilajoje, netoli Maroko sienos. Ain Sefra įsikūrusi prie Naamos vadės. Keliai veda į Maskarą, Tindufą, Alžyrą, eina Maskaro-Ben Zirego geležinkelis.

Klajokliai berberų prekybinis centras (prekyba vilna, oda, avimis, druska).

## Istorija

Ain Sefra pradėjo kurtis 1881 m., kai prancūzai čia įkūrė karinę bazę.

## Šaltiniai
Ain Temušentas

**Ain Temušentas** () – miestas šiaurės vakarų Alžyre, 20 km nuo Viduržemio jūros kranto; vilajos administracinis centras. Pro miestą eina Orano-Tlemseno plentas.

Sodininkystės ir vynuogininkystės rajono prekybos centras.

## Istorija

Ain Temušentas įkurtas ispanų 1851 m.

## Šaltiniai
Benediktas Labėnas

**Benediktas Labėnas-Kariūnas** (1918 m. vasario 20 d. Staidaruose, Lazdijų raj. – 1949 m. kovo 7 d. Kalesninkų miške) – Lietuvos partizanas, literatas.

## Biografija
1939 m. baigė Lazdijų gimnaziją. Pirmosios sovietų okupacijos metu (1940 m. spalio 1 d.) jis baigė Kauno karo mokyklą.

Nacių okupacijos metais tarnavo Lietuvos saugumo policijos Vilniaus apygardoje (apygardos vadovas  Aleksandras Lileikis), 1943 m. įstojo į 3-iąjį lietuvių statybos batalioną.

1944 m.  Vokietijoje, Drezdeno mieste, buvo sutelktas lietuvių karininkų rezervas – tarp šių karininkų buvo ir B. Labėnas. 1944 m. gruodžio 7 d. kartu su 11 karininkų jis buvo pasiųstas į Liepojos (Latvija) apsupimą. Karui baigiantis, prie Tukumo pateko į sovietų nelaisvę ir kartu su vokiečiais belaisviais buvo išvežtas į Komsomolską prie Amūro (Sevvostlagas) Chabarovsko kr. Po pusantrų metų buvo paleistas, grįžo į Lietuvą.

1945 m. pasitraukė į mišką. Pasirinko Kariūno slapyvardį. Nuo 1947 m. rugsėjo 25 d. ėjo atsakingas Lietuvos partizanų Dainavos apygardos Šarūno rinktinės vado pareigas. 1948 m. laikinai paskirtas Dainavos apygardos vadu. 1949 m. kovo 7 d. Kalesninkų miške nušautas K. Kubilinsko ir A. Skinkio.

B. Labėnas buvo literatas. Jo poezijos ir prozos darbai buvo spausdinami „Jaunojoje Lietuvoje“, „Mokslo dienose“, „Karyje“ ir kt. leidiniuose. Partizano Kariūno artimųjų išsaugota jo literatūrinė kūryba 2000 m. išleista knygoje „Žygiuojanti tauta“.

## Įvertinimas
1999 m. Benediktui Labėnui suteiktas Kario savanorio statusas, o tų pačių metų gegužės 19 d. LR Prezidento dekretu apdovanotas Vyčio kryžiaus 3-iojo laipsnio ordinu (po mirties).

## Šaltiniai
* Benediktas Labėnas-Kariūnas (www.genocid.lt, parenge Rūta Trimonienė)   
* Benediktas Labėnas-Kariūnas (www.partizanai.org)
* Benedikto Labėno-Kariūno 55-osios žuvimo metinės (www.genocid.lt)
Tautodailė (almanachas)

**Tautodailė** – tarptautinis metinis leidinys-almanachas, einantis nuo 1991 m. Vilniuje. 

## Istorija
Įsteigė ir leido Feliksas Marcinkas. Spausdinami straipsniai, apybraižos, recenzijos tautodailės, liaudies architektūros klausimais. Tiražas 1991 m. – 5000 egz., 1995 m. – 3000 egz. Nuo 1991 m. leistas atskiras priedas „Rankdarbiai“, almanachas „Nenuorama“.

Vyriausiasis redaktorius Feliksas Marcinkas. 

## Šaltiniai
Tautos akiračiai

**Tautos akiračiai** – Nepriklausomo strateginių tyrimų centro žurnalinis leidinys, ėjęs 1993–1994 m. Vilniuje.

## Istorija
Įsteigė Romualdas Grigas. Leido leidykla „Academia“. Tiražas 1000 egz. 

Vyriausiasis redaktorius Algimantas Indriūnas.

## Šaltiniai
Tautos atmintis

**Tautos atmintis** – Lietuvos gyventojų genocido ir rezistencijos tyrimo centro spalvotas žurnalas, ėjęs 1996–1997 m. Vilniuje.

## Istorija
Rašė apie lietuvių pasipriešinimą sovietinei ir hitlerinei Lietuvos okupacijai, pogrindžio rezistenciją iki Lietuvos nepriklausomybės atkūrimo. Spausdinti tremtinių ir rezistentų atsiminimai, represuotų asmenų sąrašai, archyvinė medžiaga apie vykdytą Lietuvos gyventojų genocidą. Tiražas 1000 egz.

Vyriausiasis redaktorius Zigmas Maliukevičius. 

## Šaltiniai
Tautos balsas (JAV)

**Tautos balsas** – *lietuvių tautinės katalikų bažnyčios religiniai tautinės krypties mėnesinis laikraštis*, JAV lietuvių katalikiškos krypties mėnesinis žurnalas, leistas 1931 m. rugpjūčio mėn. – 1932 m. Skrantone.

## Istorija
Išėjo 10 numerių. Redaktorius-leidėjas Mykolas Valadka (1904–1972 m.). 

## Šaltiniai

## Nuorodos
* „Tautos balsas“. E-paveldas.lt
Tautos balsas (Kaunas)

**Tautos balsas** – tautiškas radikalios minties ir politikos laikraštis, ėjęs 1932–1934 m. Kaune.

## Istorija
Leistas dukart per mėnesį. Leido ir redagavo Jonas Karutis. Spausdino „Žaibo“ spaustuvė Kaune. Išėjo 27 numeriai.

Svarstė Klaipėdos krašto problemas, lietuvybės išsaugojimo, valstybingumo stiprinimo ir kitus klausimus. Bendradarbiavo E. Balys, K. Gedvilas, J. Gintautas, K. Kaukas, Algirdas Sliesoraitis, Augustinas Voldemaras ir kt.

Atsakingasis redaktorius K. Kalvaitis. 

## Šaltiniai

## Nuorodos
* „Tautos balsas“. E-paveldas.lt
Tautos etosas

**Tautos etosas** – Lietuvos mokslų akademijos Filosofijos, sociologijos ir teisės instituto ir Lietuvos etinės kultūros draugijos „Ethos“ leidinys (žurnalas), leistas 1989–1990 m. Vilniuje.

## Istorija
Tiražas 1989 m. – 1200 egz., 1990 m. – 800 egz. Išėjo 3 numeriai.

Redagavo Jonas Balčius. 

## Šaltiniai
Erebru

**Erebru** – miestas pietų Švedijoje, Nerkės provincijoje, į vakarus nuo Stokholmo. Leno administracinis centras.

## Istorija

Miesto teisės suteiktos 1404 m.

## Sportas
Mieste 1958 m. vyko VI pasaulio futbolo čempionato rungtynės.

### Futbolas
* Stipriausias futbolo klubas yra Örebro SK.
* KIF Örebro DFF – moterų futbolo klubas.
* Behrn Arena, futbolo stadionas, kurio talpa ya 12,6 tūkst. žiūrovų.

## Išnašos

## Nuorodos
* Örebro kommun – savivaldybės svetainė
Jerenas

**Jerenas** (;  'laukinis žmogus') - legendinė būtybė, kuri laikoma dar neatrastu hominidu, gyvenančiu atkampiuose miškinguose kalnuotuose Hubėjaus provincijos regionuose. 

## Kiti pavadinimai
Kiti jereno pavadinimai:
* *jirenas*, *jeh renas*, 
* *kinų laukinžmogis* (;  'Šenunzios laukinžmogis'),
* *žmogus beždžionė* (;  ' žmogus lokys').

## Aprašas
Liudininkai jereną apibūdina kaip apaugusį raudonokais plaukais Matyta ir keletas baltų individų. Jų aukštas nusakytas kaip svyruojantis nuo 1,8 iki 2,4 m, nors kai kurie itin stambūs individai siekė 3,0 m. Vidutiniškai jerenis žemesnis už JAV bigfutą ir taikesnis už pastarąjį - sutikęs žmones ramiai nueina.

## Paaiškinimai
Kai kurie kriptozoologai sieja jereną su išnykusiu hominidu gigantopiteku (*Gigantopithecus*), kuris anksčiau gyveno šiame regione. 

Kita hipotezė teigia, kad jerenas yra nauja orangutanų rūšis, gyvenanti ne Borneo ar Sumatroje, o Azijos žemyne, antžeminė ir dvikojė. 

Taip pat manoma, kad jerenas yra tiesiog folklorinė būtybė. Jerenas būdingas rajonui, kuris garsėja prietarais ir keistais reiškiniais. Jane, pvz., gana dažni albinosai. Jerenas siejamas su senovės Kinijos legendų magiškais miškų ograis ir žmogaus pavidalo lokiais. 

Kinijos ir Vakarų mokslininkai, tyrę jereno matymo atvejus, mano, kad beveik visi fiziniai įrodymai ir vietinių gyventojų paliudijimai yra nepatikimi, dažnai - suklastoti. Todėl tikriausiai jokių jerenų nėra.

## Nuorodos
Tautos kelias

**Tautos kelias** – voldemarininkų laikraštis, leistas 1928–1929 m. Kaune.

## Istorija
Leido ir redagavo Saliamonas Banaitis, Jonas Karutis, Algirdas Sliesoraitis (iki 1929 m. spalio 31 m.). Ėjo dukart per mėnesį, nuo 1929 m. – savaitraštis. Spausdino S. Banaičio spaustuvė, Meno spaustuvė ir Valstybės spaustuvė Kaune. Išėjo 84 numeriai. Nuo 1929 m. gruodžio 17 d. 1930 m. gegužės 15 d. vietoje „Tautos kelio“ leistas savaitraštis „Mūsų tautos kelias“;  redaktorius ir leidėjas Al. Grėbliauskas, spausdino M. Kuktos spaustuvė, išėjo 21 numeris.

## Šaltiniai

## Nuorodos
* „Tautos kelias“. E-paveldas.lt
* „Mūsų tautos kelias“. E-paveldas.lt
Tautos kultūra

**Tautos kultūra** – Lietuvos kultūros darbuotojų Lietuvos Persitvarkymo Sąjūdžio koordinacinės grupės leidinys, ėjęs 1989–1990 m. Vilniuje.

## Istorija
Tiražas 1989 m. – 10 000 egz. Išėjo 9 numeriai. 

## Šaltiniai
Tautos mokykla

**Tautos mokykla** – *pedagogikos ir tautinės kultūros laikraštis*, dvisavaitis žurnalas, ėjęs 1933–1940 m. Kaune.

## Istorija
Leido Vytautas Augustauskas, M. Krikščiūnas, J. Mikolkinas, L. Vaitiekūnas, nuo 1936 m. – Lietuvos mokytojų sąjunga. Spausdino Šviesos spaustuvė, Vilties spaustuvė Kaune.

Svarstė Lietuvos švietimo, pedagogikos ir didaktikos, mokymo metodikos ir kt. klausimus, nagrinėjo mokytojų profesinio rengimo, tobulinimo, pedagogo asmenybės ugdymo, vaikų auklėjimo ir kitas problemas. Bendradarbiavo Vytautas Alantas, Jurgis Ambraška, Vytautas Augustauskas, Juozas Balčikonis, K. Budrys, Liudas Dambrauskas, Jurgis Dubickas, Liudas Gira, Alfonsas Kalnius, Antanas Kasakaitis, I. Kazlauskas, Mečislovas Kviklys, Vladimiras Lazersonas, Albinas Liaugminas, Kazys Mockus, Jonas Murka, Juozas Rainys, Merkelis Račkauskas, Izidorius Tamošaitis ir kt. 

## Redaktoriai
* Kazimieras Masiliūnas – 1933–1934 m.
* Pijus Papečkys – 1935–1939 m.
* Vytautas Vaclovas Tumėnas – 1939–1940 m.

## Šaltiniai

## Nuorodos
* „Tautos mokykla“. E-paveldas.lt
Tautos rytas

**Tautos rytas** – JAV lietuvių Pilnųjų blaivininkų susivienijimo mėnesinis iliustruotas žurnalas, ėjęs 1915–1921 m. Bostone.

## Istorija
Spausdino eilėraščius, straipsnius blaivybės klausimais, religinėmis temomis, informavo apie Pilnųjų blaivininką susivienijimo veiklą. 1919 m. rašė apie atsikuriančią Lietuvą. Iš viso išėjo 63 numeriai.

Bendradarbiai: Pranciškus Būčys, M. Cibulskis, P. Juras, S. Miliauskas, Vincas Mykolaitis-Putinas.

## Redaktoriai
* Kunigas Jonas Jeronimas Jakaitis – 1915–1917 m.
* J. M. Novickas – 1917–1920 m.
* Pranciškus Juškaitis, Petras Povilas Daužvardis – 1920–1921 m. 

## Šaltiniai

## Nuorodos
* „Tautos rytas“. E-paveldas.lt
Tavo augintinis

**Tavo augintinis** – dvisavaitis leidinys šeimai, ėjęs nuo 1994 m. rugsėjo 29 d. iki 1997 m. Vilniuje.

## Istorija
Įsteigė, leido ir redagavo Renata Plumpienė. Tiražas 1994 m. – 3400 egz., 1997 m. – 1000 egz. Rašė apie naminių gyvūnų auginimą, jų priežiūrą. 

## Šaltiniai
Tavo vaikas

**Tavo vaikas** – žurnalas suaugusiesiems (tėvams apie vaikus), einantis nuo 1992 m. Vilniuje, Ozo g. 10A.

## Istorija
Įsteigė Alma Jankelaitienė, Meilė Vilkomirskienė, J. Marčiulionytė. Leido UAB „Tavo vaikas“, leidžia „Ekpress leidyba“. Ėjo kas ketvirtį, nuo 1994 m. – kas du mėnesius. Tiražas 1993 m. – 30 000 egz., 1997 m. – 13 000 egz.

Rašo apie vaikų psichologiją, sveikatą, jų auklėjimo ir mokymo metodiką.

Vyr. redaktorės (redaktorės) E. Kubilienė, M. Vilkomirskienė, A. Jankelaitienė, Jūratė Jadkonytė Petraitienė, Eglė Čepavičienė. 

## Šaltiniai

## Nuorodos
* „Tavo vaikas“
Teatras (Vilnius)

**Teatras** – dramaturginės literatūros tęstinis leidinys, ėjęs 1911–1914 m. Vilniuje.

## Istorija
Leidėjas ir oficialus redaktorius Kazimieras Strazdas, faktiškai redagavo Adolfas Vėgėlė. Spausdino K. Strazdo spaustuvė ir A. Vėgelės spaustuvė. Tiražas 1200–2000 egz. Išėjo 24 numeriai (12 knygų).

Spausdino originalias ir verstines pjeses mėgėjų teatro scenai, problemines ir kritines publikacijas bei konsultacinę medžiagą. 

## Šaltiniai
Teatras (Klaipėda)

**Teatras** – mėnesinis žurnalas, ėjęs 1937–1939 m. Klaipėdoje.

## Istorija
Leido Klaipėdos valstybės teatro propagandos komisija ir Pranas Srugys, redagavo Juras Arnas Šaltenis (1911–1959 m.). Išėjo 17 numerių, paskutinieji du, Klaipėdą užgrobus naciams sunaikinti spaustuvėje.

Spausdino lietuvių ir užsienio dramaturgijos bei repertuaro apžvalgas, populiarino teatro meną. 1939 m. Nr. 6 (9) buvo skirtas Vydūnui. 

## Šaltiniai

## Nuorodos
* „Teatras“. E-paveldas.lt
Teatras (žurnalas)

**Teatras** – Lietuvos teatro sąjungos ketvirtinis leidinys, leistas 1957–1991 m. Vilniuje.

## Istorija
Iki 1990 m. leido LTSR teatro draugija bei LTSR teatro veikėjų sąjunga. Tiražas 1981 m. – 3000 egz., 1988 m. – 10 000 egz., 1991 m. – 2000 egz.

Spausdino teatrų programas, spektaklių recenzijas, interviu, sezonų apžvalgas, teatro teorijos bei istorijos straipsnius, archyvinę medžiagą.

Redagavo Remigijus Vilkaitis, A. Kalinauskas, Ema Mikulėnaitė, A. Gudelis, A. Vabalas, A. Vengris, V. Rupšienė, L. Gudelienė. 

## Šaltiniai
Technika (žurnalas)

**Technika** – Lietuvos universiteto Technikos fakulteto leidinys, tęstinis mokslo darbų leidinys, ėjęs 1924–1941 m. Kaune.

## Istorija
Spausdino Valstybės spaustuvė Kaune.

Spausdino mokslinių tyrinėjimų rezultatus, mokslinius straipsnius, mokslinių pranešimų referatus, konkrečių pramones šakų analitines apžvalgas, svarstė naujos technikos įdiegimo Lietuvos ūkyje problemas ir kt. klausimus. Bendradarbiavo L. Gimbutas, S. Grinkevičius, M. Songaila, J. Šimoliūnas, T. Šulcas, Jurgis Vidmantas ir kt.

Redaktoriai: Pranas Jodelė, Kazys Vasiliauskas, Steponas Kolupaila, Vytautas Mošinskis, J. Šimkus, Jeronimas Šliogeris. 

## Šaltiniai

## Nuorodos
* „Technika“. E-paveldas.lt
Tautos valia

**Tautos valia** – savaitinis politikos ir literatūros laikraštis lietuviams (*radikalios tautinės minties laikraštis*), ėjęs 1926–1927 m. ir 1992–1995 m. Kaune.

## Istorija
1926–1927 m. savaitraštį leido Vincas Grigaliūnas-Glovackis, redagavo Juozas Tomkus, (1896–1940 m.), išėjo 8 numeriai iki 10 000 egz. tiražu.

1992–1995 m. nereguliariai leido Lietuvių tautinio jaunimo sąjungos „Jaunoji Lietuva“ vyriausioji vadovybė kaip atkurtą to paties pavadinimo savaitraštį. Redaktorius Vytautas Mikėnas. Tiražas 1992 m. – 4100 egz. 

## Šaltiniai

## Nuorodos
* „Tautos valia“. E-paveldas.lt
Tautos ūkis

**Tautos ūkis** – ekonomikos žurnalas, leistas 1930–1940 m. Kaune.

## Istorija
Leido Ekonomikos studijų draugija. Ėjo kartą per mėnesį, nuo 1937 m. – kas savaitę. Spausdino Spindulio spaustuvė, Varpo spaustuvė Kaune. Leido priedus „Pirmasis ekonominis studijų penkmetis“ (1929–1934 m.) „Volkswirtschaft“ (vokiečių kalba, 1938–1939 m.).

Svarstė Lietuvos ūkio funkcionavimo ir raidos problemas, rašė apie pasaulio ūkio atskirų šalių ekonomiką, Lietuvos rinkos pokyčius.

Bendradarbiavo Jurgis Baltrušaitis, P. Baltuška, J. Bučas, Leonardas Algirdas Dargis, Ernestas Galvanauskas, Gediminas Galva, B. Garšva, Valentinas Gustainis, Tadas Ivanauskas, Pranas Jodelė, V. Juodka, Jurgis Povilas Kairiūkštis, J. Krikščiūnas, Aleksandras Mačiūnas, Algirdas Leonas Nasvytis, Albinas Rimka, Petras Šalčius, V. Zakarevičius ir kt.

Redakcijos komisija: Vladas Juodeika, Stasys Kuzminskas, Vincas Kvieska, Juozas Purickis, Kazys Sruoga. 

Atsakingieji redaktoriai:
* Juozas Purickis – 1930 m.
* Vladas Juodeika, Vytautas Mačys – 1936–1940 m.

## Šaltiniai

## Nuorodos
* „Tautos ūkis“. E-paveldas.lt
Technika (leidykla)

**Technika** – Vilniaus Gedimino technikos universiteto leidykla, veikianti nuo 1990 m. Vilniuje.

## Veikla
Leidžia knygas, vadovėlius, metodinę literatūrą, mokslinius žurnalus „Aplinkos inžinerija“, „Geodezija ir kartografija“, „Statyba“, „Transportas“, „Urbanistika ir architektūra“. Daugelį leidyklos parengtų leidinių spausdina Technikos universiteto spaustuvė „Technika“. 

## Šaltiniai

## Nuorodos
* Leidykla „Technika“
Technika ir ūkis

**Technika ir ūkis** – iliustruotas technikos žurnalas, ėjęs 1929 m. gruodžio mėn. – 1940 m. gegužės mėn. Kaune.

## Istorija
Leido Lietuvos inžinierių ir architektų sąjunga, nuo 1936 m. – Lietuvos inžinierių draugija keturiskart per metus. Spausdino V. Atkočiūno spaustuvė, F. Sokolovskienės spaustuvė bei G. Lano spaustuvė Kaune.

Rašė įvairiais technikos klausimais, spausdino specialistų straipsnius, technikos veiklą reglamentuojančius dokumentus ir kt.

Bendradarbiavo Kostas Birulis, Jurgis Čiurlys, Pranas Drąsutis, Vasaris Gorodeckis, Jonas Janickis, Pranas Jodelė, Leonas Kaulakis, A. Macijauskas, Vladas Merkys, Algirdas Leonas Nasvytis, K. Rimkus, Jokūbas Stanišauskas, Jonas Šimkus ir kt.

Redagavo redakcijos komitetas: Bronius Garšva, Kazimieras Gaigalis, Klaudijus Dušauskas-Duž.

Atsakingieji redaktoriai: B. Garšva, Vytautas Mošinskis, Jurgis Vidmantas. 

## Šaltiniai

## Nuorodos
* „Technika ir ūkis“. E-paveldas.lt
Technikos žodis

**Technikos žodis** – JAV lietuvių inžinierių ir technikos darbuotojų ketvirtinis žurnalas, ėjęs nuo 1951 m. balandžio mėn. iki 2006 m. Čikagoje.

## Istorija
Leido Pasaulio ir Amerikos lietuvių inžinierių ir architektų sąjunga. Iš pradžių mėnesinis, vėliau ėjo kas du mėnesiai. Spausdino Morkūno spaustuvė.

Redagavo redakcinė komisija: K. Bertulis, K. Burba, Stasys Dirmantas, K. Kaunas, P. Jurėnas, S. Jurkūnas, Gražvydas Juozas Lazauskas, J. Mulokas, V. Pavilčius, A. Semėnas, V. Tamošiūnas ir kt. Nuo 1974 m. vyriausias redaktorius V. Jautokas, vyr. redaktoriaus pavaduotojas Gražvydas Juozas Lazauskas. 

## Šaltiniai
Tegyvuoja druska!

**Tegyvuoja druska!** – Kauno moksleivių dvisavaitis laikraštis, ėjęs nuo 1995 m. gegužės 4 d. iki 2007 m. Kaune. 

## Istorija
Leido tautinė lietuvių studentų korporacija Neo Lithuania. Vyriausieji redaktoriai: R. Leonavičius, I. Andrulevičiūtė, I. Vuosaitytė. Tiražas 2000 egz. Vietoje jo leistas „Mokyklos frontas“. 

## Šaltiniai
Teisė (žurnalas)

**Teisė** – *teisės mokslų ir praktikos žurnalas*, ėjęs 1922–1940 m. Kaune.

## Istorija
Leido Lietuvos teisininkų draugija dukart per metus, kartais dažniau. Leido priedus „Vyriausiojo tribunolo baudžiamųjų kasacinių bylų sprendimai“, „Vyriausiojo tribunolo civilinių kasacinių bylų sprendimai“, „Vyriausiojo tribunolo visuotinių susirinkimų nutarimai“, „Vyriausiojo tribunolo visuotinių susirinkimų nutarimai, baudžiamųjų ir civilinių bylų sprendimai“. Išėjo 52 numeriai.

Svarstė teorinius teisės klausimus, nagrinėjo teisinės praktikos patirti, analizavo Lietuvos kriminologinę būklę, skelbė teisės dokumentus, aplinkraščius, įstatymus ir kt.

Bendradarbiavo Vilhelmas Žanas Burkevičius, Česlovas Butkus, Bernardas Fridmanas, Augustinas Janulaitis, Petras Leonas, Vladas Mačys, Mykolas Romeris, J. Stankūnas, Vladas Stašinskas, Kazys Šalkauskis, Antanas Tamošaitis, Jonas Gudaitis-Vabalas ir kt.

Redagavo Jurgis Byla, Antanas Kriščiukaitis. 

## Šaltiniai

## Nuorodos
* „Teisė“. E-paveldas.lt
Teisininkas (žurnalas)

**Teisininkas** – dvimėnesis žurnalas, ėjęs 1937–1939 m. Zarasuose.

## Istorija
Leido ir redagavo Juozas Žagrakalys. Spausdino L. Rozeno spaustuvė Zarasuose. Išėjo 13 numerių.

Svarstė teisės teorijos ir praktikos klausimus, diskutavo dėl teisinių normų, sąvokų, teisę reglamentuojančių dokumentų, nagrinėjo teisinės kultūros, teisininkų atsakomybės ir kt. problemas.

Bendradarbiavo Kazimieras Balkūnas, J. Binkevičius, Vsevolodas Bojevas, R. Burokas, J. Jakučionis, J. Masaitis, K. Milius, A. Misevičius, V. Raulinaitis, P. Stravinskas ir kt. 

## Šaltiniai

## Nuorodos
* „Teisininkas“. E-paveldas.lt
Tekstilininkas

**Tekstilininkas** – AB „Alytaus tekstilė“ kolektyvo laikraštis, leistas nuo 1975 m. liepos 18 d. iki 1996 m. Alytuje.

## Istorija
Iki 1992 m. buvo Alytaus medvilnės kombinato savaitraštis. Nuo 1995 m. leistas du kartus per mėnesį. Tiražas 1975–1993 m. – po 1500 egz., 1996 m. – 1000 egz.

## Redaktoriai
* Stasys Jakubauskas – 1975–1976 m.
* K. Kazlauskas – 1977 m.
* Alfonsas Minevičius – 1978 m.
* Janina Kizevičienė – 1978–1987 m.
* Laima Stankevičiūtė-Stanionienė – 1987–1989 m.
* Aldona Kudzienė – 1989–1994 m. 

## Šaltiniai